తెలుగు సినిమాలు 1944

1944లో  ఏడు చిత్రాలు విడుదల అయ్యాయి. అక్కినేని నాగేశ్వరరావును హీరోగా పరిచయం చేస్తూ రూపొందిన శ్రీ సీతారామ జననం ప్రజాదరణ పొందింది. ఈ చిత్రంలో ఘంటసాల ఓ గ్రూప్‌ సాంగ్‌లో గళం కలిపి పరిచయమయ్యారు.  సర్కస్ కింగ్ అనే చిత్రంతో ఆదుర్తి సుబ్బారావు పాటల రచయితగా పరిచయమయ్యారు.
విడుదలైన సినిమాలు
సర్కస్ కింగ్ : ఈ సినిమా 1944 జూన్ 23న విడుదలైంది. భరత్ ప్రొడక్షన్స్ బ్యానర్ పై ఈ సినిమా రూపొందింది. 
ఒక రోజు రాజు : ఒక రోజు రాజు 1944 సెప్టెంబరు 27న విడుదలైన తెలుగు సినిమా. పరచూర్ పతాకంపై ఆమంచర్ల గోపాలరావు దర్శకత్వంలో ఈ సినిమా రూపొందింది. 
సంసార నారది : శోభనాచల పిక్చర్స్ పతాకంపై మిర్జాపురం రాజా నిర్మించిన ఈ సినిమాకు చిత్రపు నారాయణమూర్తి దర్శకత్వం వహించాడు. 
శ్రీ సీతారామ జననం ఈ చిత్రాన్ని ఘంటసాల బలరామయ్య స్వీయ దర్శకత్వంలో ప్రతిభా ప్రొడక్షన్స్ పతాకంపై నిర్మించాడు. ఇందులో అక్కినేని నాగేశ్వరరావు, త్రిపురసుందరి, వేమూరి గగ్గయ్య, రుష్యేంద్రమణి ప్రధాన పాత్రలలో నటించారు. 
తాహసీల్దార్ : దీనిని జగదీష్ పతాకంపై దర్శకుడు వై.వి.రావు నిర్మించాడు. 
భీష్మ : భీష్మ 1944 లో చిత్రపు నారాయణ మూర్తి దర్శకత్వంలో వచ్చిన ఒక తెలుగు సినిమా.
అనవసర ప్రయాణం : ఇన్‌ఫర్మేషన్ ఫిలింస్ ఆఫ్ ఇండియా పతాకం కింద ఎజ్రా మీర్ నిర్మించిన ఈ సినిమాకు ఎ.పి.సిన్హా దర్శకత్వం వహించాడు. ఇది "స్పేర్ ది వీల్" సినిమా తెలుగు వెర్షన్. యుద్ధ సమయంలో, "జాతీయ అవసరాలు ముందుండాలి. తప్పనిసరి అయినప్పుడు మాత్రమే ప్రయాణించండి."  తెలుగు వెర్షన్ డబ్బింగ్ డైరెక్టర్ రామమూర్తి.

 మూలాలు 

సినిమాలు
వర్గం:తెలుగు సినిమాలు